32005D0302
L 095/62
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 31 март 2005 година
за изменение на Решение 97/467/ЕО относно включването на предприятие от Хърватия във временните списъци с предприятия от трети страни, от които държавите-членки имат право да внасят щраусово месо
(нотифицирано под номер С(2005) 985)
(текст от значение за ЕИП)
(2005/302/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕО на Съвета от 22 юни 1995 г. относно условията за изготвяне за междинен период на временни списъци с предприятия в трети страни, от които държавите членки имат правото да внасят някои продукти от животински произход, рибни продукти или живи двучерупчести мекотели (1), и по-специално член 2, параграф 4 от него,
(1)
Решение 97/467/ЕО на Комисията от 7 юли 1997 г. за съставяне на временни списъци с предприятия от трети страни, от които държавите-членки разрешават вноса на заешко месо и месо от дивеч, отглеждан във ферми (2) посочва временните списъци с предприятия в трети страни, от които държавите-членки имат право да внасят месо от дивеч, отглеждан във ферми, заешко месо и щраусово месо.
(2)
Хърватия е предоставила името на предприятие за производство на щраусово месо, за което отговорните органи удостоверяват, че отговаря на правилата на Общността.
(3)
Следователно предприятието следва да бъде включено в списъците по Решение 97/467/ЕО.
(4)
Тъй като все още не са направени проверки на място на въпросното предприятие, вносът на месо от него не следва да отговаря на условията за редуцирани физически проверки съгласно Директива 97/78/ЕО на Съвета от 18 декември 1997 г. относно определяне на принципите за организиране на ветеринарни проверки на продуктите, внасяни в Общността от трети страни (3).
(5)
Решение 97/467/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение II към Решение 97/467/ЕО се изменя в съответствие с приложението към настоящото решение.
Член 2
Настоящото решение се прилага от 21 април 2005 г.
Член 3
Адресати на настоящото решение са държавите-членки.
Съставено в Брюксел на 31 март 2005 година.